Asta Kihlbom

Asta Maria Kihlbom (gift Gyllenberg, født 21. mars 1892 i Mariestad, død 15. januar 1984) var en svensk professor i engelsk. Hennes akademiske virke brakte henne også til Storbritannia og til Norge, der hun var professor i Oslo og Bergen.

 Virke 
Kihlbom studerte i Lund, der hun ble fil. kand. i 1916 og fil.
mag. i 1917. Studiene fortsatte ved Uppsala universitet, der hun ble fil. lic. i 1923.Bjørn Steenstrup: Hvem er Hvem? 1973, Oslo: Kunnskapsforlaget, 1973, s. 300.

I 1925 var hun svensklektor ved University College London.Davidsson, Åke (red.): Vem är Vem? Skåne, Halland, Blekinge 1966, Stockholm: Bokörlaget Vem er vem, 1966, s. 428. Kihlbom avla i 1926 doktorgrad i Uppsala med en avhandling med tittelen A Contribution to the Study of Fifteenth Century English. Samme år ble hun dosent ved Uppsala universitet.Hallind, Kristina: «Lärda kvinnor i Lund» , Kvinnliga akademikers förening 100 år - utställning på Universitetsbiblioteket i Lund 8 mars - 22 maj 2004. Fra 1926 til 1928 holdt hun også Crown-Princess Louise's Lectureship in Swedish ved University of London. I 1930 vendte hun tilbake til Lunds universitet, der hun hadde dosentstilling til 1949.

Under andre verdenskrig engasjerte Kihlbom seg for norske flyktninger i Sverige og var særskilt opptatt av å hjelpe norske barn med poliomyelitt i Lund.«Den nye engelsk-professor en god Norges-venn», Aftenposten, morgennummeret 4. oktober 1948, s. 3.

Fra 1945 til 1948 ledet Kihlbom Svenska institutet i London. I 1949 ble hun professor i engelsk filologi ved Universitetet i Oslo.«Professor Kihlbom 60 år», Aftenposten, aftenutgaven 21. mars 1952, s. 2. I Oslo markerte seg som motstander av å ta inn amerikanske studier i faget, noe Sigmund Skard var forkjemper for.For Skards perspektiv på striden, se  Trans-Atlantica. Memoirs of a Norwegian Americanist, Oslo: Universitetsforlaget, 1978, s. 113ff. Hun lykkes ikke og i 1953 ble hun professor ved Engelsk institutt ved Universitetet i Bergen. Hun var den første kvinne som fikk professorat ved dette universitetet.Kjerstin Gjengedal: «Kvinner i akademia – nei takk!», Hubro, nr. 1, 2012, s. 47. Kihlbom var professor i Bergen til 1957.

Kihlbom var aktiv i organisasjoner for kvinnelige akademikere. Hun var i 1934 initiativtager til Skånekretsen av Akademiskt bildade kvinnors förening (ABKF), der hun også var leder til 1946. Fra 1942 til 1945 var hun landsleder for Akademiskt bildade kvinnors förening.«Föreningens historia» , Kvinnliga Akademikers Förening. Fra 1936 til 1948 var hun medlem av stipendkomiteen i International Federation of University Women (IFWU).

Hun var medlem av Selskapet til vitenskapenes fremme.

Kihlbom ble pensjonist i 1959. Hun var gift med professor Walter Gyllenberg.

 Utmerkelser 
I 1945 ble Kihlbom utnevnt til æresdoktor ved Universitetet i Oslo.«Æresdoktorer ved Universitetet i Oslo 1945–1956», Universitetet i Oslo

Kihlbom mottok Vasamedaljen i gull i 1938 og Illis Quorum i 1948. For sin innsats under andre verdenskrig ble hun tildelt det norske Haakon VIIs Frihetskors og den danske Kong Christian Xs frihetsmedalje, samt en britisk medalje.

 Utgivelser (utvalg) 
 A Contribution to the Study of Fifteenth Century English, 1926
 England av i dag, 1938

 Referanser 

Kategori:Professorer ved Universitetet i Oslo
Kategori:Professorer ved Universitetet i Bergen
Kategori:Æresdoktorer ved Universitetet i Oslo
Kategori:Haakon VIIs frihetskors
Kategori:Christian Xs frihetsmedalje
Kategori:Personer fra Mariestads kommun